CELEX: 62013CN0451
Language: et
Date: 2013-08-12 00:00:00
Title: Kohtuasi C-451/13: Eelotsusetaotlus, mille on esitanud Bundesgerichtshof (Saksamaa) 12. augustil 2013 — Gigaset AG versus SKW Stahl-Metallurgie GmbH, SKW Stahl-Metallurgie Holding AG

23.11.2013   
            
            
               ET
            
            
               Euroopa Liidu Teataja
            
            
               C 344/41
            
         Eelotsusetaotlus, mille on esitanud Bundesgerichtshof (Saksamaa) 12. augustil 2013 — Gigaset AG versus SKW Stahl-Metallurgie GmbH, SKW Stahl-Metallurgie Holding AG
   (Kohtuasi C-451/13)
   2013/C 344/71
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: Gigaset AG
   
      Kostjad: SKW Stahl-Metallurgie GmbH, SKW Stahl-Metallurgie Holding AG
   
      Eelotsuse küsimused
   
   
               1.
            
            
               Kas komisjon peab oma otsuses, millega ta määrab ELTL artikli 101 rikkumise tõttu trahvi mitmele füüsilisele või juriidilisele isikule solidaarselt, lõplikult otsustama ka küsimuse üle, millises proportsioonis tuleb trahv sisesuhtes jagada üksikute solidaarvõlgnike vahel?
            
         
               2.
            
            
               Juhul kui vastus esimesele küsimusele on jaatav:
               
                           a)
                        
                        
                           Kas komisjoni otsust, mis ei sisalda selget korraldust trahvi jagamise kohta sisesuhtes, tuleb tõlgendada nii, et trahvi peavad tasuma kõik solidaarvõlgnikud võrdsetes osades?
                        
                     
                           b)
                        
                        
                           Kui vastus teise küsimuse punktile a) on eitav:
                           Kas otsuse lünga, mis tekib juhul, kui komisjon jätab trahvi jagamise sisesuhtes kindlaks määramata, võivad täita liikmesriikide kohtud, ilma et selleks oleks vaja komisjoni täiendavat otsust?
                        
                     
         
               3.
            
            
               Juhul kui vastus esimesele küsimusele on eitav või vastus teise küsimuse punktile b) on jaatav:
               Kas liidu õigus sisaldab juhiseid küsimuse kohta, kuidas tuleb trahv sisesuhtes solidaarvõlgnike vahel jagada?
            
         
               4.
            
            
               Juhul kui vastus esimesele või kolmandale küsimusele on jaatav:
               Kas solidaarvõlgnik, kes on trahvi osaliselt või täielikult maksnud, saab esitada hüvitisnõuded teiste solidaarvõlgnike vastu juba enne seda, kui on tehtud jõustunud kohtuotsus trahvi määramise peale esitatud edasikaebuse kohta?